b'\n_START_ARTICLE_\nWizz Air Bulgaria\n_START_SECTION_\nZgodovina\n_START_PARAGRAPH_\nDru\xc5\xbeba je bila ustanovljena leta 2005, leta 2006 pa je prejela licenco za pri\xc4\x8detek opravljanja letalskih operacij med Bolgarijo in Gr\xc4\x8dijo, Tur\xc4\x8dijo in Moldavijo._NEWLINE_Dru\xc5\xbeba je zaradi operativnih razlogov prenehala z dejavnostjo leta 2011 po vklju\xc4\x8ditvi v mati\xc4\x8dno dru\xc5\xbebo Wizz Air. Letalske operacije je izvajala za potrebe mati\xc4\x8dne mad\xc5\xbearske dru\xc5\xbebe predvsem na povezavah med Sofijo in |Barcelono, Valencijo, Bergamom in Brusljom. Zaradi potreb mati\xc4\x8dne dru\xc5\xbebe so z letalom Wizz Air Bulgaria pove\xc4\x8dali \xc5\xa1tevilo povezav med Londonom (letali\xc5\xa1\xc4\x8de Luton) in Rimom ter Dortmundom, medtem ko je tretje letalo mati\xc4\x8dna dru\xc5\xbeba Wizz Air uporabljala za vpeljavo novih letalskih povezav.\n_START_SECTION_\nFlota\n_START_PARAGRAPH_\nOb prenehanju dejavnosti je dru\xc5\xbeba imela tri letala Airbus A320. Z zdru\xc5\xbeitvijo z mati\xc4\x8dno firmo so bila letala tudi izlo\xc4\x8dena iz bolgarskega registra letal.'